
Α Π Ο Φ Α Σ Η  28/2024
ΘΕΜΑ: «Διακοπή κυκλοφορίας οχημάτων – Διεξαγωγή ‘’9ου Λασκαράτειου Αγώνα  Δρόμου’’ στο Ληξούρι Κεφαλληνίας».
Ο  ΔΙΕΥΘΥΝΤΗΣ 
ΤΗΣ ΔΙΕΥΘΥΝΣΗΣ ΑΣΤΥΝΟΜΙΑΣ ΚΕΦΑΛΛΗΝΙΑΣ

Έχοντας υπόψη 
1. Το άρθρο 8 Ν. 2800/2000 «Αναδιάρθρωση Υπηρεσιών Υ.Δ.Τ».
2. Τα άρθρα 3§2, 4§3, 19§3 και 52§2 του Ν. 2696/99(Α-57) «Περί Κυρώσεως του Κώδικα Οδικής Κυκλοφορίας» όπως τροποποιήθηκε και ισχύει με το άρθρο 48 του Ν. 4313/2014 (ΦΕΚ 261/17-12-2014).
3. Το άρθρου 33 παρ.5 του Π.Δ. 14/2001 «Οργάνωση Υπηρεσιών Ελληνικής          Αστυνομίας».
4. Των άρθρων 31κ.ε. του Π.Δ. 161/88 «Αναδιάρθρωση Υπηρεσιών Ελληνικής              Αστυνομίας». 
5. Την υπ’ αριθ. 7173/24/1429423 από 11-7-2024 αναφορά του Αστυνομικού Τμήματος Παλικής.
6. Την υπ’ αριθ. 576 (Αρ. Πρωτ: 5071) από 12-7-2024 Απόφαση Δήμου Ληξουρίου. 
ΑΠΟΦΑΣΙΖΟΥΜΕ

   Στα πλαίσια της διεξαγωγής του 9ου «Λασκαράτειου» αγώνα δρόμου που θα διεξαχθεί στο Ληξούρι Κεφαλληνίας την Κυριακή 28-7-2024 και ώρα 19:00΄ και  προς εξασφάλιση της ομαλής διεξαγωγής του ως άνω αγώνα, της ασφάλειας των δρομέων, της ασφαλούς  κυκλοφορίας  πεζών και οχημάτων και της πρόληψης τροχαίων ατυχημάτων, 

Άρθρο 1ο 
ΚΥΡΙΑΚΗ  28-7-2024 

Την διακοπή κυκλοφορίας όλων των οχημάτων από την 17:30΄ ώρα έως την 21:00΄ ώρα, ως ακολούθως:   
· Σε όλο το μήκος της διαδρομής που ξεκινά από την οδό  Α. Λασκαράτου  (Άγαλμα Α. Λασκαράτου), συνεχίζεται στις οδούς Ριζοσπαστών - Σαρανταπόρου - Στυλιανού Τυπάλδου - (έως περιοχή Κολόνα) – Περιφερειακή οδό Ληξουρίου - Γήπεδο Αγίου Αντωνίου - Ε.Ο. Κατωγής/Ληξουρίου - Ηρώων Πολυτεχνείου - Α. Λασκαράτου, με τερματισμό την Κεντρική Πλατεία Ληξουρίου. 
· Η διακοπή κυκλοφορίας θα γίνεται τμηματικά, ανάλογα με τις απαιτήσεις του αγώνα και μόνο κατά τη διάρκεια διέλευσης των αθλητών που συμμετέχουν στον αγώνα.    

Άρθρο 2ο
   Η κυκλοφορία των οχημάτων θα διεξάγεται από παρακαμπτήριες οδούς της πόλης του Ληξουρίου, που δεν παρεμποδίζεται η κυκλοφορία των οχημάτων, με μέριμνα και φροντίδα του Αστυνομικού Τμήματος Παλικής.    

Άρθρο 3ο 

· Η παρούσα ισχύει:

· Μετά την πραγματοποίηση επιτόπιας αυτοψίας, από τον Διοικητή του Αστυνομικού Τμήματος Παλικής και τους υπεύθυνους της Οργανωτικής Επιτροπής για τη διεξαγωγή του  του αγώνα, για την ορθότητα της τοποθέτησης της προβλεπόμενης κυκλοφοριακής σήμανσης και την αναγκαιότητα λήψης τυχόν πρόσθετων μέτρων κυκλοφοριακής σήμανσης.
· Από την τοποθέτηση της σχετικής κυκλοφοριακής σήμανσης και τις υποδείξεις των τροχονόμων.
· Από τη δημοσίευση της, σύμφωνα με το άρθρο 109 του Ν. 2696/99 περί ΚΟΚ και την ανάρτηση της στο διαδίκτυο, σύμφωνα με το άρθρο 4 του Ν. 3861/2010.   

Άρθρο 4ο 

   Οι παραβάτες της παρούσης διώκονται τιμωρούνται σύμφωνα με τις διατάξεις του Ν. 2696/99 «Περί Κώδικα Οδικής Κυκλοφορίας» όπως τροποποιήθηκε - αντικαταστάθηκε και ισχύει με τους Ν.3542/2007 και Ν. 4313/2014, καθώς και τις εκάστοτε ισχύουσες διατάξεις.  



ΑΝΑΡΤΗΤΕΑ ΣΤΟ ΔΙΑΔΙΚΤΥΟ


ΑΔΑ: ΨΡΞΦ46ΜΤΛΒ-ΘΙ7


Αργοστόλι  24 Ιουλίου 2024

ΑΠΟΔΕΚΤΕΣ ΓΙΑ ΕΝΕΡΓΕΙΑ 


1.  ΑΣΤΥΝΟΜΙΚΟ ΤΜΗΜΑ ΠΑΛΙΚΗΣ


    (Παρακαλούμε για την λήψη μέτρων αρμοδιότητας του)


2.   Κέντρο R/T   


ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ 


1. κ. ΕΙΣΑΓΓΕΛΕΑΣ ΠΛΗΜ-ΚΩΝ ΚΕΦ-ΝΙΑΣ


2. ΓΕ.Π.Α.Δ ΙΟΝΙΩΝ ΝΗΣΩΝ


3. ΓΕ.Π.Α.Δ ΙΟΝΙΩΝ ΝΗΣΩΝ/ΓΡΑΦΕΙΟ 


    ΕΝΗΜΕΡΩΣΗΣ ΔΗΜΟΣΙΟΓΡΑΦΩΝ     


4. ΠΕΡΙΦΕΡΕΙΑΚΗ ΕΝΟΤΗΤΑ ΚΕΦΑΛΛΗΝΙΑΣ                                                            


    Δ/νση Μεταφορών & Επικοινωνιών     	                     


5. ΔΗΜΟΣ ΛΗΞΟΥΡΙΟΥ (δια μέσου Α.Τ. Παλικής).


6. Παρ’ ημίν βιβλίο αποφάσεων ρύθμισης κυκλοφορίας 





                                                                                                       





Ο   ΔΙΕΥΘΥΝΤΗΣ








Ιωάννης Γ. ΜΠΟΥΜΗΣ  


ΤΑΞΙΑΡΧΟΣ





 








